Abja vald (1939)

Abja vald oli vald Pärnu maakonnas aastail 1939–1950.

Vald moodustati senise Abja valla maa-alast, välja arvatud Peraküla ja Sarja küla maa-alad ning Mõisaküla ümbruse piirkond; senise Penuja valla maa-alast; senise Vana-Kariste valla lõunapoolse lahustüki maa-alast, välja arvatud Kamali ja Undimaa küla ning Viianiidu talude piirkonnad; senise Uue-Kariste valla lõunapoolse lahustüki lõunapoolsest maa-alast kuni Puisu, Laane, Liiva-Hans, Liiva-Mihkel, Kiviste ja Metsamõisa taluni, nimetatud talud kaasa arvatud; senise Pornuse valla lõunapoolsest maa-alast kuni Nosi, A-21, Araka, Luusi, Läti ja Sonita-Andrese taluni, nimetatud talud kaasa arvatudVäljavõte 776. Vabariigi Presidendi otsus nr. 88., Riigi Teataja, nr. 87, 14 oktoober 1938 .

1. aprillil 1939 oli vallas 5609 elanikku.

Esimene vallavanem oli Jaan Ravel. Detsembris 1939 valiti vallavanemaks Jaan Sossi.

Vald kuulus Riigivolikogu 38. valimisringkonda, kust valiti Oskar Gustavson, ning Abja põllumeeste konvendi tegevus- ja valimispiirkonda.

1945. aasta augustis moodustati Abja vallas Abja külanõukogu keskusega Abja-Paluoja külas, Halliste külanõukogu keskusega Risti alevikus, Kariste külanõukogu keskusega Saapa külas, Paluoja külanõukogu keskusega Abja-Paluoja külas ja Penuja külanõukogu keskusega Penuja alevikus.Eesti NSV Teataja, 1945, 32, 501 1950. aastal Abja vald likvideeriti ja selle alad arvati Abja rajooni koosseisu.Eesti NSV Teataja, 1950, 11, 114 

 Vaata ka 
 Abja mõis

Viited

Kategooria:Eesti vallad 1939
Kategooria:Pärnu maakonna endised vallad